ในย่านรองเมืองจะมีร้านขาย ก๋วยเตี๋ยวคุ่วไก่ราดเด็ดอยู่ร้านหนึ่ง ที่ขายมาตั้งแต่สมัยพ่อผมยังหนุ่ม วันก่อนพ่อผมพาไปกินเลยเอามารีวิวซะเลยที่ร้าน ก๋วยเตี๋ยวคั่วไก่รองเมือง ^^
ร้าน ก๋วยเตี๋ยวคั่วไก่รองเมือง จะตั้งอยู่ในรองเมืองซอย 5 ร้านจะเปิดในตอนเย็น หากร้านเปิดแล้วจะมีป้ายไฟเปิดไว้ที่บริเวณทางเข้าร้าน
หาที่จอดรถริมถนนในละแวกนั้น และเดินเข้าซอยเล็กๆเข้าไปนิดเดียวก็จะเจอร้านอยู่ด้านใน
ที่ร้านมีที่นั่งทั้งด้านนอกและในห้องแอร์ สั่งอาหารแล้วเลือกนั่งได้ตามใจชอบเลย

เมนูอาหารของร้าน ที่เด็ดๆก็จะเป็น ก๋วยเตี๋ยวคั่วไก่ และเกี๊ยวน้ำ ครับ
ราคาต่อชามนั้นก็จะอยู่ที่ราวๆ 50 บาท

วันนี้นิวคุงกิน 2 เมนู คือ
1. ก๋วยเตี๋ยวคั่วไก่ เป็นอะไรที่มองแล้วต่างจากร้านอื่นๆมาก ที่ร้านจะคั่วมาเป็นชิ้นเดียวกับไข่ ได้มาแบบชิ้นใหญ่และมีกลิ่นหอมไข่มาก 
ใส่ซอสพริก ใส่เครื่องปรุง คลุกๆกินแล้ว รสชาติอร่อยโดนใจเลย ตัวไก่นั้นเนื้อนุ่มอร่อยทานง่าย กินแล้วไม่เลี่ยน ตัวเส้นผัดมาได้รสหวานและหอมอร่อย มีรสหวานมันที่กินแล้วไม่เลี่ยน เข้ากับการปรุงรสได้เป็นอย่างดี
2. เกี๊ยวน้ำ ของที่ร้านจะเป็นเกี๊ยวน้ำหมู ใส่เนื้อไก่ ตัวเกี๊ยวเป็นไส้หมูสับ กินแล้วได้รสหวานๆหมูสับอร่อยดี ตัวเนื้อไก่ก็เนื้อนุ่มอร่อยเหมือนกัน แต่พอกินแบบต้มๆแล้วจะรู้สึกเลี่ยนหน่อยๆครับ

สรุปโดยรวม (เต็ม 10)
ให้ 9 คะแนน ชอบรสชาติก๋วยเตี๋ยวคั่วไก่ กินได้บ่อยๆไม่เบื่อเลย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  18 / 5 / 57
